Charlotte Rampling

Charlotte Rampling (* 5. Februar 1946 ä Sturmer, Essex, Ängland als Tessa Charlotte Rampling) es ön englische Schauspellerin.

 Hör Lääve 
Charlotte, dö Doohter von ön Mölerin und önö Meletär besood Schülle ä Frankreich un Ängland. Kott dono wood sö Model. Dat maade hör ävver kenn jruße Vreud, un sö wäßelnde no d Schauspellschüll. No ö paar kleen Rolle fluppde öt dobeij janz jott, un sö wood övver d Jrenze va Ängland örövver bekannd. Bald lande sö ä Italie, wo sö joo Filme wie zm Beispell „Der Nachtportier“, dä dö Lüüh dozo braad, op d Barrikade z jo. Dörch dä Film bekannd, koome Regisseure wie Woody Allen övv Alan Parker op hör zo un boone Rolle an.
En d 70er Joohre leed sö sisch ä Frankreich neer un hiirode 1978 Jean Michel Jarre, önö Musikker. Va däm leed sö sich ävver 1996 scheede. Us di Ehe stamme 2 Söhn.
Em Joohr 2000 wood Rampling vöör hör Roll en öt Filmdrama „Unter dem Sand“ dr französische Filmpriiß César verlehe. Dat wood zm Aavang voor önö zweide Sprong no vöörö. Em sälve Joohr wood Charlotte zm Officer of the Order of the British Empire ernannt.
Vöör dr Film ”Swimming Pool" kräät Rampling em Joohr 2003 dr Europäische Filmpriiß.
2003 starde Rampling ön Theatrkarrier un troon ä Paris em Théâtre Edouard VII. en öt Stöck “Petits Crimes Conjugaux” op. Stöck ä London schlosse sisch an.

 Websiije
Interview im Guardian övver dr Film „Unter dem Sand“ (ä änglisch)

 Film övver Charlotte Rampling 
 The Look - Charlotte Rampling - A self portrait through others. Dokumentarfilm, Dütschland, Frankreich, 2011, 94 Min., Buch un Regie: Angelina Maccarone, Produktiun: Prounenfilm, Tag/Traum, Les films d'ici, ZDF, 3Sat, Ischde Sendung: 25. November 2012 op 3Sat, Inhaltsangabe va 3Sat.

 Jätt z lääse  un z kikke 

 Ulrich Kriest: Die Unnahbare und ihr Schatten. in: film-dienst 8/2008, S. 44-45.

Saachjrupp:Frau
Saachjrupp:Schauspeller